
ΑΠΟΦΑΣΕΙ Σ 

Αριθ. 4443/3509 (1) 

Τροποποίηση του Ειδικού Εσωτερικού Κανονισμού της 
Επιστημονικής Υπηρεσίας της Βουλής των Ελλήνων. 

Η ΠΡΟΕΔΡΟΣ 

ΤΗΣ ΒΟΥΛΗΣΤΩΝ ΕΛΛΗΝΩΝ 

Έχοντας υπόψη: 

1. Τις διατάξεις του άρθρου 65παρ. 5 του Συντάγματος. 

2. Τις διατάξεις του άρθρου 162παρ. 7του Κανονισμού 
της Βουλής (Μέρος Κοινοβουλευτικό), όπως ισχύει (ΦΕΚ 
284/Α/18.12.2001). 

3. Την υπ’ αριθμ. 8199/6321, ΦΕΚ/Β/1521/9.12.2002 
απόφαση του Προέδρου της Βουλής, με την οποία τέθη¬ 
κε σε ισχύ ο Ειδικός Εσωτερικός Κανονισμός της Επιστη¬ 
μονικής Υπηρεσίας της Βουλής των Ελλήνων. 

4. Την υπ’ αριθμ. 7209/4511, ΦΕΚ/ Β/975/15.7.2003 από¬ 
φαση του Προέδρου της Βουλής, με την οποία τροποποι¬ 
ήθηκε ο Ειδικός Εσωτερικός Κανονισμός της Επιστημονι¬ 
κής Υπηρεσίας της Βουλής των Ελλήνων. 

5. Την από 4.5.2005 γνώμη του Επιστημονικού Συμβου¬ 
λίου, που μας υποβλήθηκε. 

6. Τις ανάγκες της υπηρεσίας και ιδίως της αποτελε¬ 
σματικής εξυπηρέτησηςτης Ολομέλειας της Βουλής, του 


Τμήματος Διακοπής των εργασιών της, των διαρκών Κοι¬ 
νοβουλευτικών Επιτροπών της, και των Κοινοβουλευτι¬ 
κών Ομάδων και Βουλευτών, από τις διευθύνσεις επιστη¬ 
μονικών μελετών κατά την άσκηση του Κοινοβουλευτικού 
έργου τους και των λοιπών δραστηριοτήτων τους, απο¬ 
φασίζουμε: 

Τροποποιούμε τον Ειδικό Εσωτερικό Κανονισμό της 
Επιστημονικής Υπηρεσίας της Βουλής των Ελλήνων, ο 
οποίος έχει ως ακολούθως: 

ΕΙΔΙΚΟΣ ΕΣΩΤΕΡΙΚΟΣ ΚΑΝΟΝΙΣΜΟΣ 
ΤΗΣ ΕΠΙΣΤΗΜΟΝΙΚΗΣ ΥΠΗΡΕΣΙΑΣ 
ΤΗΣ ΒΟΥΛΗΣ ΤΩΝ ΕΛΛΗΝΩΝ 

Άρθρο 1 

1. Η επιστημονική διεύθυνση των εργασιών της Επιστη¬ 
μονικής Υπηρεσίας της Βουλής ανήκει στο Επιστημονικό 
Συμβούλιο, που υπάγεται απευθείας στον Πρόεδρο της 
Βουλής, και ασκείται από τον Πρόεδρο του Επιστημονι¬ 
κού Συμβουλίου. Ο Πρόεδρος της Βουλής μπορεί να ανα¬ 
θέτει την άσκηση της διοικητικής διεύθυνσης της Επιστη¬ 
μονικής Υπηρεσίας της Βουλής, εν όλω ή εν μέρει ή κατά 
περίπτωση, παραλλήλως, στον Γενικό Γραμματέα της 
Βουλής. 

Στην αρμοδιότητα του Επιστημονικού Συμβουλίου υπά¬ 
γονται ιδίως: 

α) Η εισήγηση για την τοποθέτηση των προϊσταμένων 
των Διευθύνσεων Επιστημονικών Μελετών και των Τμη¬ 
μάτων τους. 

β) Η εποπτεία των επιστημονικών δημοσιευμάτων της 
Επιστημονικής Υπηρεσίας της Βουλής. 

γ) Η οργάνωση και διεξαγωγή σεμιναρίων στις Διευθύν¬ 
σεις της Επιστημονικής Υπηρεσίας της Βουλής. 

δ) Η εισήγηση για τη συνεργασία με αντίστοιχες ή ανά¬ 
λογες υπηρεσίες άλλων κοινοβουλίων και διεθνών οργα¬ 
νισμών και η συστηματική παρακολούθηση του έργου 
τους για την κατάρτιση συγκριτικών μελετών. 

2. Το Επιστημονικό Συμβούλιο συνεδριάζει είτε εν Ολο¬ 
μέλεια είτε και κατά Τμήματα, μετά από πρόσκληση του 
Προέδρου του και, αν αυτός κωλύεται, του αναπληρωτή 
του, τον οποίο μπορεί να ορίζει ο Πρόεδρος της Βουλής 
κατά περίπτωση. Το Επιστημονικό Συμβούλιο συνεδριά¬ 
ζει επίσης οσάκις το ζητήσει ο Πρόεδρος της Βουλής. Τα 
Τμήματα είναι ένα πενταμελές και ένα εξαμελές. Σε περί¬ 
πτωση ισοψηφίας κατά τη λήψη των αποφάσεων στην 

Ολομέλεια ή σε Τμήματα του Επιστημονικού Συμβουλίου, 
υπερισχύει η ψήφος του Προέδρου. Τη σύνθεση των Τμη¬ 
μάτων ορίζει, με απόφασή του, ο Πρόεδρος της Βουλής, 
μετά από εισήγηση του Προέδρου του Επιστημονικού 
Συμβουλίου. Μετην ίδια διαδικασία μπορεί να ορίζεται ει¬ 
δικότερα η σύνθεση Τμήματος, οσάκις πρόκειται για ειδι¬ 
κό θέμα. Με απόφαση του Προέδρου της Βουλής, μετά 
από εισήγηση του Προέδρου του Επιστημονικού Συμβου¬ 
λίου, μπορεί να μεταβάλλεται η σύνθεση των Τμημάτων. 

3. Όταν το Επιστημονικό Συμβούλιο συνεδριάζει εν 
Ολομέλεια, βρίσκεται σε απαρτία εφόσον είναι παρόντα 
τουλάχιστον πέντε από τα μέλη του, όταν δε συνεδριάζει 
κατά Τμήματα, εφόσον είναι παρόντα τουλάχιστον τρία 
από τα μέλη του. Σε περίπτωση που εκλείψουν ή παραι¬ 
τηθούν ένα ή περισσότερα μέλη του, η Ολομέλεια ή το 
Τμήμα συνεδριάζουν νομίμως μέχρι τη συμπλήρωση της 
σύνθεσης του Επιστημονικού Συμβουλίου. 

4. Η πρόσκληση προς τα μέλη του Επιστημονικού Συμ¬ 
βουλίου είναι γραπτή, σε κατεπείγουσες δε περιπτώσεις, 
προφορική. Ιδιαίτερη πρόσκληση δεν απαιτείται σε περί¬ 
πτωση που έχουν ορισθεί από τον Πρόεδρο του Επιστη¬ 
μονικού Συμβουλίου τακτές ημέρες και ώρες συνεδριά¬ 
σεων. 

5. Για κάθε συνεδρίαση της Ολομέλειας ή των Τμημά¬ 
των του Επιστημονικού Συμβουλίου συντάσσεται ημερή¬ 
σια διάταξη που κοινοποιείται δύο ημέρες πριν από τη συ¬ 
νεδρίαση, εκτός αν πρόκειται για κατεπείγουσα περίπτω¬ 
ση. 

6. Κατά τις συνεδριάσεις της Ολομέλειας και των Τμη¬ 
μάτων του Επιστημονικού Συμβουλίου τηρούνται συνο¬ 
πτικά πρακτικά. 

7. Αν ο Γραμματέαςτου Επιστημονικού Συμβουλίου κω¬ 
λύεται, καθήκοντα γραμματέα ασκεί ένας από τους Ειδι¬ 
κούς Επιστημονικούς Συνεργάτες του Επιστημονικού 
Συμβουλίου ή Επιστημονικός Συνεργάτης ή Ειδικός Επι¬ 
στημονικός Συνεργάτης ή υπάλληλος της Επιστημονικής 
Υπηρεσίας που ορίζει ο Πρόεδρος του Επιστημονικού 
Συμβουλίου. 

8. Με απόφαση του Προέδρου της Βουλής, μετά από 
γνώμη του Προέδρου του Επιστημονικού Συμβουλίου, 
μπορεί να ανατίθεται, κατά παρέκκλιση από γενικές ή ει¬ 
δικές διατάξεις, σε εκπαιδευτικά ιδρύματα ή ινστιτούτα ή 
ερευνητικά κέντρα και σε επιστημονικούς φορείς καθώς 
και σε επιστήμονες και ερευνητές του ιδιωτικού ή του δη¬ 
μόσιου τομέα στην Ελλάδα ή το εξωτερικό, η εκτέλεση 
επιστημονικών, ερευνητικών και καλλιτεχνικών έργων, η 
διεξαγωγή ερευνών και η σύνταξη μελετών για ζητήματα 
που απαιτούν ιδιάζουσες γνώσεις ή όταν κρίνεται ότι αυ¬ 
τό επιβάλλεται λόγω επείγοντος ή για άλλους υπηρεσια¬ 
κούς λόγους, με αμοιβή που ορίζεται στην ίδια ή άλλη 
απόφαση. 

Άρθρο 2 

1. Στην αρμοδιότητα του Προέδρου του Επιστημονικού 
Συμβουλίου της Βουλής ανήκουν ιδίως: 

α) Η κατανομή στις Διευθύνσεις Επιστημονικών Μελε¬ 
τών, προς επιστημονική επεξεργασία, των νομοσχεδίων 
και προτάσεων νόμων που παραπέμπονται στην Επιστη¬ 
μονική Υπηρεσία από τον Πρόεδρο της Βουλής. 

β) Η θεώρηση ή η ανάθεση, στα εκ νομικών μέλη του 
Επιστημονικού Συμβουλίου, της θεώρησηςτωνεκθέσεων 
των Τμημάτων Νομοτεχνικής Επεξεργασίας επί των νο¬ 
μοσχεδίων και των προτάσεων νόμων, όπως και η θεώρη¬ 


ση ή η ανάθεση, και σε άλλα μέλη του, της θεώρησης ή ει¬ 
σήγησης άλλων εκθέσεων, μελετών και ερευνών που τί¬ 
θενται υπόψη του Επιστημονικού Συμβουλίου από τα λοι¬ 
πά Τμήματα των Διευθύνσεων της Επιστημονικής Υπηρε¬ 
σίας. 

γ) Η εισήγηση ή η ανάθεση της εισήγησης σε άλλο μέ¬ 
λος του, για οποιοδήποτε θέμα αρμοδιότητας του Επι¬ 
στημονικού Συμβουλίου. 

δ) Ο συντονισμός της επιστημονικής συνεργασίας και η 
εποπτεία των ερευνητικών εργασιών και μελετών που συ- 
ντελούνται από τις Διευθύνσεις οι οποίες συγκροτούν την 
Επιστημονική Υπηρεσία της Βουλής. Την άσκηση της επο- 
πτείας των ερευνητικών εργασιών και μελετών που συ- 
ντελούνται από τις Διευθύνσεις της Επιστημονικής Υπη¬ 
ρεσίας της Βουλής, ο Πρόεδρος του Επιστημονικού Συμ¬ 
βουλίου μπορεί να αναθέτει, εν όλω ή εν μέρει, με 
απόφασή του, σε ένα ή πλείονα μέλη του Επιστημονικού 
Συμβουλίου ή και σε έναν ή πλείονες Επιστημονικούς Συ¬ 
νεργάτες ή και Ειδικούς Επιστημονικούς Συνεργάτες του 
Επιστημονικού Συμβουλίου . 

ε) Η αξιολόγηση και η σύνταξη έκθεσης, από κοινού με 
τον Γ ενικό Γ ραμματέα της Βουλής, ως προς την υπηρε¬ 
σιακή απόδοση, στο τέλος κάθε συνόδου, για καθένα από 
τους Επιστημονικούς Συνεργάτες που κατέχουν θέση 
προϊσταμένου των Διευθύνσεων Επιστημονικών Μελετών 
και των Τμημάτων τους. Στην αρμοδιότητα του Προέ¬ 
δρου του Επιστημονικού Συμβουλίου ανήκει επίσης η 
αξιολόγηση και η σύνταξη έκθεσης, ως προς την υπηρε¬ 
σιακή απόδοση, στο τέλος κάθε συνόδου, για καθένα από 
τους Επιστημονικούς Συνεργάτες και τους Ειδικούς Επι¬ 
στημονικούς Συνεργάτες που στελεχώνουν τις Διευθύν¬ 
σεις Επιστημονικών Μελετών και τα Τμήματά τους όπως 
και για τους Επιστημονικούς Συνεργάτες και Ειδικούς 
Επιστημονικούς Συνεργάτες του Επιστημονικού Συμβου¬ 
λίου . Με απόφαση του Π ροέδρου της Βουλής μπορούν να 
καθορισθούν τα κριτήρια αξιολόγησης. Η έκθεση αυτή 
λαμβάνεται υπόψη για την εξέλιξη και την εν γένει υπηρε¬ 
σιακή κατάσταση των Επιστημονικών Συνεργατών καιτων 
Ειδικών Επιστημονικών Συνεργατών των Διευθύνσεων 
Επιστημονικών Μελετών και του Επιστημονικού Συμβου¬ 
λίου της Επιστημονικής Υπηρεσίας της Βουλής. 

στ) Η παραγγελία βιβλίων και έντυπου υλικού προς χρή¬ 
ση της Επιστημονικής Υπηρεσίας της Βουλής, με έγκριση 
του Γ ενικού Γ ραμματέα της Βουλής, και η παραγγελία, σε 
συνεργασία με τον προϊστάμενο της Βιβλιοθήκης της 
Βουλής, με έγκριση του Γενικού Γ ραμματέα της Βουλής, 
των βιβλίωντης κεντρικής Βιβλιοθήκης της Βουλής. 

2. Στην αρμοδιότητα του Προέδρου του Επιστημονικού 
Συμβουλίου ανήκουν επίσης, με έγκριση του Προέδρου 
της Βουλής: 

α) Η επικοινωνία με ξένα κοινοβούλια για επιστημονικά 
θέματαή για θέματα τα οποία ορίζονται από τον Πρόεδρο 
της Βουλής. 

β) Η διοργάνωση σεμιναρίων για ζητήματα σχετικά με 
την επιστημονική ενημέρωση των Βουλευτών και τη βελ¬ 
τίωση των όρων λειτουργίας της Επιστημονικής Υπηρε¬ 
σίας. 

γ) Η εισήγηση προς τον Πρόεδρο της Βουλής για τον 
διορισμό ή την τοποθέτηση, με απόφαση του Προέδρου 
της Βουλής, του Γραμματέα του Επιστημονικού Συμβου¬ 
λίου, ο οποίος μπορεί, με απόφαση του Προέδρου της 
Βουλής, να είναι υπάλληλος από το μόνιμο προσωπικό 
της Βουλής. 

Άρθρο 3 

I. Η πρώτη Διεύθυνση Επιστημονικών Μελετών αποτε- 
λείται από τα εξής Τμήματα: 

1. Το πρώτο Τμήμα Νομοτεχνικής Επεξεργασίας νομο¬ 
σχεδίων και προτάσεων νόμων, στην αρμοδιότητα του 
οποίου ανήκουν: 

α) Η επιστημονική επεξεργασία νομοσχεδίων και προ¬ 
τάσεων νόμων που ανήκουν στην Ολομέλεια της Βουλής, 
στις Διαρκείς Κοινοβουλευτικές Επιτροπές και στο Τμήμα 
Διακοπής των εργασιών της Βουλής, σύμφωνα μετά άρ¬ 
θρα 162 παρ. 3 εδ. α' και 92 του Κανονισμού της Βουλής 
(Μέρος Κοινοβουλευτικό). 

β) Η επιστημονική επεξεργασία νομοσχεδίων που κατα¬ 
τίθενται προς ψήφιση με την ειδική διαδικασία επιψήφι¬ 
σης δικαστικών ή διοικητικών κωδίκων, σύμφωνα με τα 
άρθρα 76 παρ. 6 του Συντάγματος και 111 του Κανονι¬ 
σμού της Βουλής (Μέρος Κοινοβουλευτικό). 

2. Το Τμήμα Κοινοβουλευτικών Ερευνών και Μελετών, 
στην αρμοδιότητα του οποίου ανήκουν: 

α) Η διενέργεια κοινοβουλευτικών ερευνών και η εκπό¬ 
νηση γενικών και ειδικών μελετών με αντικείμενο ιδίως τον 
θεσμικό ρόλο, την οργάνωση, τη λειτουργία και το έργο 
της Βουλής, όπως και την ελληνική και διεθνή κοινοβου¬ 
λευτική παράδοση. Οι γενικές μελέτες εκπονούνται σύμ¬ 
φωνα με το ετήσιο πρόγραμμα που καταρτίζεται από το 
Επιστημονικό Συμβούλιο και εγκρίνει ο Πρόεδρος της 
Βουλής. Οι ειδικές μελέτες απαντούν σε ερωτήματα που 
υποβάλλονται από τον Πρόεδρο της Βουλής και, με έγκρι¬ 
ση του Προέδρου της Βουλής, από τις Κοινοβουλευτικές 
Ομάδες και τους Βουλευτές ατομικά, και έχουν σχέση με 
το επιτελούμενο στη Βουλή έργο. Τις μελέτες αναθέτει 
στους Επιστημονικούς Συνεργάτες και τους Ειδικούς Επι¬ 
στημονικούς Συνεργάτες ο προϊστάμενος αυτής της Δι¬ 
εύθυνσης, ανάλογα με την ειδικότητά τους, μετά από 
σύμφωνη γνώμη του Προέδρου του Επιστημονικού Συμ¬ 
βουλίου. Οι μελέτες συντάσσονται με ευθύνη του προϊ¬ 
σταμένου του Τμήματος και θεωρούνται από τον προϊ¬ 
στάμενο αυτής της Διεύθυνσης, ο οποίος τις διαβιβάζει 
στο Επιστημονικό Συμβούλιο. Το Επιστημονικό Συμβού¬ 
λιο αξιολογεί τις μελέτες μετά από εισήγηση μέλους του, 
το οποίο ορίζει ο Πρόεδρος του Επιστημονικού Συμβου¬ 
λίου, καιτις υποβάλλει στον Πρόεδρο της Βουλής. 

β) Η διαρκής ενημέρωση της Βουλής, για το έργο ξένων 
κοινοβουλίων και διακοινοβουλευτικών διασκέψεων, με 
τη σύνταξη εκθέσεων τις οποίες αξιολογείτο Επιστημονι¬ 
κό Συμβούλιο και υποβάλλει στον Πρόεδρο της Βουλής. 

γ) Η παρακολούθηση συνεδρίων που αφορούν το κοι¬ 
νοβουλευτικό έργο και η προετοιμασία συνεδρίων, μετά 
από εισήγηση προς το Επιστημονικό Συμβούλιο και έγκρι¬ 
ση της σχετικής πρότασης του Επιστημονικού Συμβουλί¬ 
ου από τον Πρόεδρο της Βουλής. 

δ) Η επικοινωνία με κέντρα μελετών και τεκμηρίωσης 
για τη στήριξη του επιστημονικού και κοινοβουλευτικού 
έργου της Βουλής. 

3. Το Τμήμα Μελετών Οικονομίας, Περιβάλλοντος και 
Τεχνολογίας, στην αρμοδιότητα του οποίου ανήκουν: 

α) Η παρακολούθηση, σε εθνικό, ευρωπαϊκό και διεθνές 
επίπεδο, των οικονομικών και περιβαλλοντικών εξελίξεων, τό¬ 
σο σε επίπεδο θεσμών όσο και της πρακτικής, και η σύνταξη 
σχετικών εκθέσεων προς ενημέρωση της Βουλής, που κατα¬ 
τίθενται στο Επιστημονικό Συμβούλιο της Βουλής, το οποίο 
τις αξιολογεί και υποβάλλει στον Πρόεδρο της Βουλής. 


β) Η παροχή της αναγκαίας επιστημονικής συνδρομής 
προς τους Βουλευτές και τις Επιτροπές της Βουλής, 
ιδίως δε προς την Ειδική Μόνιμη Επιτροπή Προστασίας 
Περιβάλλοντος και την Ειδική Μόνιμη Επιτροπή Έρευνας 
και Τεχνολογίας. 

4. Το Τμήμα Τεκμηρίωσης, στην αρμοδιότητα του οποί¬ 
ου ανήκουν η συλλογή και επεξεργασία στοιχείων για το 
έργο της Βουλής και, σε συνεργασία με τη Διεύθυνση 
Πληροφορικής και Νέων Τεχνολογιών και τη Διεύθυνση 
Στενογραφίας και πρακτικών της Βουλής προς τον σκοπό 
της δημιουργίας βάσεων δεδομένων σε επί μέρους θεμα¬ 
τικές ενότητες για τις δραστηριότητες της ολομέλειας 
της Βουλής, των κοινοβουλευτικών Επιτροπών και του 
Τμήματος διακοπής των εργασιών της Βουλής. 

II. Η δεύτερη Διεύθυνση Επιστημονικών Μελετών απο- 
τελείται από τα εξής Τμήματα: 

1. Το δεύτερο Τμήμα Νομοτεχνικής Επεξεργασίας νο¬ 
μοσχεδίων και προτάσεων νόμων, στην αρμοδιότητα του 
οποίου ανήκουν: 

α) Η επιστημονική επεξεργασία νομοσχεδίων και προ¬ 
τάσεων νόμων που ανήκουν στην Ολομέλεια της Βουλής, 
στις Διαρκείς Κοινοβουλευτικές Επιτροπές και στο Τμήμα 
Διακοπής των εργασιών της Βουλής, σύμφωνα με τα άρ¬ 
θρα 162 παρ. 3 εδ. α' και 92 του Κανονισμού της Βουλής 
(Μέρος Κοινοβουλευτικό). 

β) Η επιστημονική επεξεργασία νομοσχεδίων που αφο¬ 
ρούν την κύρωση διεθνών συνθηκών ή πρωτοκόλλων. 

2. Το Τμήμα Ευρωπαϊκών Μελετών, στην αρμοδιότητα 
του οποίου ανήκουν: 

α) Η παρακολούθηση των εργασιών των διασκέψεων 
της Ευρωπαϊκής Ένωσης, ευρωπαϊκών οργανισμών και 
συνεδρίων που διοργανώνονται σε ευρωπαϊκό επίπεδο, 
και η σύνταξη σχετικών εκθέσεων προς ενημέρωση της 
Βουλής, που κατατίθενται στο Επιστημονικό Συμβούλιο 
της Βουλής, το οποίο τις αξιολογεί και υποβάλλει στον 
Πρόεδρο της Βουλής. 

β) Η παροχή, με απόφαση του Προέδρου της Βουλής, 
της αναγκαίας επιστημονικής συνδρομής προς τους Βου¬ 
λευτές, τις Επιτροπές της Βουλής καιτις αντιπροσωπείες 
της Βουλής σε κοινοβούλια ευρωπαϊκών χωρών και ευ¬ 
ρωπαϊκά όργανα και επιτροπές, με έγκριση δε του Προέ¬ 
δρου της Βουλής, και στους εκπροσώπους της χώρας 
στο Ευρωπαϊκό Κοινοβούλιο. 

γ) Η εν γένει επιστημονική υποστήριξη της Επιτροπής 
Ευρωπαϊκών Υποθέσεων και των Διαρκών Επιτροπών της 
Βουλής, ιδίως δε η παρακολούθηση του νομοθετικού 
προγράμματος της Ευρωπαϊκής Ένωσης και η διατύπω¬ 
ση γνώμης επί των προσχεδίων των πράξεων κανονιστι¬ 
κού περιεχομένου της Ευρωπαϊκής Ένωσης σύμφωνα με 
το άρθρο 41Β του Κανονισμού της Βουλής. 

3. Το Τμήμα Διεθνών και Αμυντικών Μελετών, στην αρ¬ 
μοδιότητα του οποίου ανήκουν: 

α) Η παρακολούθηση των εργασιών διεθνών οργανισμών, 
διεθνών κοινοβουλευτικών διασκέψεων και κοινοβουλίων 
χωρών εκτός της Ευρωπαϊκής Ένωσης, και η σύνταξη σχε¬ 
τικών εκθέσεων προς ενημέρωση της Βουλής, που κατατί¬ 
θενται στο Επιστημονικό Συμβούλιο της Βουλής, το οποίο 
τις αξιολογεί και υποβάλλει στον Πρόεδρο της Βουλής. 

β) Η παροχή, με απόφαση του Προέδρου της Βουλής, 
της αναγκαίας επιστημονικής συνδρομής προς τους Βου¬ 
λευτές καιτις αντιπροσωπείες της Βουλής στους διεθνείς 
οργανισμούς, τις διεθνείς επιστημονικές διασκέψεις και 
κοινοβούλια χωρών εκτός της Ευρωπαϊκής Ένωσης. 

γ) Η παρακολούθηση, έρευνα και μελέτη θεμάτων διε¬ 
θνούς πολιτικής που ενδιαφέρουντην εξωτερική πολιτική 
και την αμυντική στρατηγική της χώρας και η συνεργασία 
για τον σκοπό αυτό με τα αρμόδια υπουργεία και υπηρε¬ 
σίες, η παρακολούθηση του διεθνούς Τύπου και της σχε¬ 
τικής βιβλιογραφίας, καθώς και η παροχή της αναγκαίας 
επιστημονικής συνδρομής στη Διαρκή Επιτροπή Εξωτε¬ 
ρικών Υποθέσεων και Άμυνας της Βουλής, στη Γ ενική Δι¬ 
εύθυνση Διεθνών Σχέσεων και στις αντιπροσωπείες του 
Σώματος σε διεθνείς οργανισμούς, διασκέψεις και ξένα 
κοινοβούλια, και η υποβολή σχετικών μελετών και εκθέ¬ 
σεων στον Πρόεδρο της Βουλής. 

Τα Τμήματα Ευρωπαϊκών Μελετών και Διεθνών και Αμυ¬ 
ντικών Μελετών μπορούν να συνεργάζονται με τις αντί¬ 
στοιχες Διευθύνσεις της Βουλής. 

Το Τμήμα Γραμματείας εξυπηρετεί αμφότερες τις Διευ¬ 
θύνσεις Επιστημονικών Μελετών και στελεχώνεται με 
υπαλλήλους από το διοικητικό προσωπικό της Βουλής, με 
απόφαση του Προέδρου της Βουλής. Ως προϊστάμενος 
του Τμήματος μπορεί να ορίζεται Επιστημονικός Συνερ¬ 
γάτης ή Ειδικός Επιστημονικός Συνεργάτης. 

5. Οι Διευθύνσεις Επιστημονικών Μελετών συνεργάζο¬ 
νται, αναλόγως των αντικειμένων τους, κατά τις υποδεί¬ 
ξεις του Προέδρου του Επιστημονικού Συμβουλίου, ο 
οποίος ενεργεί κατ’ εντολή του Προέδρου της Βουλής, με 
το Ίδρυμα της Βουλής των Ελλήνων για τον Κοινοβου¬ 
λευτισμό και τη Δημοκρατία. 

Άρθρο 4 

1. Η Γενική Διεύθυνση Νομοθετικού Έργου κοινοποιεί 
αμέσως στον Πρόεδρο του Επιστημονικού Συμβουλίου 
τα νομοσχέδια καιτις προτάσεις νόμωντα οποία παραπέ- 
μπονται από τον Πρόεδρο της Βουλής στην Επιστημονική 
Υπηρεσία προς επεξεργασία. Ο Πρόεδρος του Επιστημο¬ 
νικού Συμβουλίου αναθέτει πάραυτα στις Διευθύνσεις 
Επιστημονικών Μελετών τη σύνταξη της σχετικής έκθε¬ 
σης. 

2. Οι προϊστάμενοι των Διευθύνσεων Επιστημονικών 
Μελετών ορίζουν προθεσμία για τη σύνταξη των εκθέσε¬ 
ων, αν δεν την έχει ορίσει ο Πρόεδρος της Βουλής. 

3. Οι προϊστάμενοι των Τμημάτων Νομοτεχνικής Επε¬ 
ξεργασίας αναθέτουν σε Επιστημονικό Συνεργάτη ή Ειδι¬ 
κό Επιστημονικό Συνεργάτη τη σύνταξη της έκθεσης, η 
οποία προσυπογράφεται από τον προϊστάμενο του Τμή¬ 
ματος και θεωρείται από τον προϊστάμενο της οικείας Δι¬ 
εύθυνσης Επιστημονικών Μελετών. Εν συνεχεία, η έκθε¬ 
ση διαβιβάζεται για θεώρηση από τον προϊστάμενο αυτής 
της Διεύθυνσης στον Πρόεδρο του Επιστημονικού Συμ¬ 
βουλίου ή στο εκ νομικών μέλος του Επιστημονικού Συμ¬ 
βουλίου που αυτός έχει ορίσει, και κοινοποιείται, προς 
ενημέρωσή τους, στα λοιπά μέλη του Α' Τμήματος του 
Επιστημονικού Συμβουλίου. Σε περιπτώσεις νομοσχε¬ 
δίων ή προτάσεων νόμων μείζονος σημασίας, ο Πρόε¬ 
δρος του Επιστημονικού Συμβουλίου μπορεί να αναθέτει 
τη σύνταξη της έκθεσης σε προϊστάμενο Τμήματος των 
Διευθύνσεων Επιστημονικών Μελετών ή και σε προϊστά¬ 
μενο Διεύθυνσης Επιστημονικών Μελετών, εφόσον είναι 
νομικός. Ο Πρόεδρος του Επιστημονικού Συμβουλίου 
μπορεί επίσης να αναθέτει στους Επιστημονικούς Συνερ¬ 
γάτες και τους Ειδικούς Επιστημονικούς Συνεργάτες του 
Επιστημονικού Συμβουλίου τη σύνταξη εκθέσεων επί νο¬ 
μοσχεδίων και προτάσεων νόμων. Στην περίπτωση αυτή 
ορίζει τον προϊστάμενο της Διεύθυνσης και τον προϊστά¬ 


μενο του Τμήματος ή των Τμημάτων που θα προσυπο¬ 
γράψουν την έκθεση. Μπορεί επίσης να αναθέτει την πα¬ 
ροχή επιστημονικών υπηρεσιών στους προϊσταμένους 
και τους Επιστημονικούς Συνεργάτες και Ειδικούς Επι¬ 
στημονικούς Συνεργάτες των Διευθύνσεων Επιστημονι¬ 
κών Μελετών και των Τμημάτων τους και πέραν των ορι- 
ζομένων στο άρθρο 3 του παρόντος Ειδικού Εσωτερικού 
Κανονισμού. 

4. Οι εκθέσεις των Διευθύνσεων Επιστημονικών Μελε¬ 
τών επί των νομοσχεδίων και των προτάσεων νόμων, θε¬ 
ωρημένες κατά το άρθρο 2 παρ. 1 εδ. α' του παρόντος 
Κανονισμού, διανέμονται στους Βουλευτές δύο τουλά¬ 
χιστον ημέρες πριν από τη συνεδρίαση της αρμόδιας 
Κοινοβουλευτικής Επιτροπής, αναδιατυπώνονται αφού 
ληφθεί υπόψη το κείμενο του νομοσχεδίου ή της πρότα¬ 
σης νόμου, όπως το διαμόρφωσε και ψήφισε η Επιτρο¬ 
πή, και διανέμονται εκ νέου μέχρι την παραμονή της συ¬ 
ζήτησης στην Ολομέλεια ή το Τμήμα Διακοπής των ερ¬ 
γασιών της Βουλής, εφόσον απαιτείται. Κατά τη 
διάρκεια των συζητήσεων στην Επιτροπή μπορούν να 
παρίστανται, εφόσον το ορίσει ο Πρόεδρος της Βουλής 
ή το ζητήσει ο προεδρεύων στη συζήτηση και εγκρίνει ο 
Πρόεδρος της Βουλής, μέχρι δύο Επιστημονικοί Συνερ¬ 
γάτες ή Ειδικοί Επιστημονικοί Συνεργάτες ανά Επιτρο¬ 
πή, οι οποίοι μπορεί να είναι και προϊστάμενοι Διεύθυν¬ 
σης Επιστημονικών Μελετών ή Τμήματος. Τους ανωτέ¬ 
ρω ορίζει ο Πρόεδρος του Επιστημονικού Συμβουλίου, 
αφού ακούσει τη γνώμη των προϊσταμένων των Διευ¬ 
θύνσεων Επιστημονικών Μελετών στις οποίες υπάγο¬ 
νται, εφόσον πρόκειται για Επιστημονικούς Συνεργάτες 
ή Ειδικούς Επιστημονικούς Συνεργάτες των Διευθύνσε¬ 
ων αυτών. Ο Πρόεδρος του Επιστημονικού Συμβουλίου 
ορίζει επίσης τους Επιστημονικούς Συνεργάτες ή Ειδι¬ 
κούς Επιστημονικούς Συνεργάτες που υπάγονται στο 
Επιστημονικό Συμβούλιο, προς παροχή διευκρινίσεων ή 
απαντήσεων σχετικών με την έκθεση προς τον Πρόεδρο 
της Επιτροπής καιεπίερωτήσεώντου. Με την ίδια διαδι¬ 
κασία μπορούν να ορίζονται οι ανωτέρω, εφόσον το ζη¬ 
τήσει ο Πρόεδρος της Επιτροπής και το εγκρίνει ο Πρό¬ 
εδρος της Βουλής, προς παροχή διευκρινίσεων ή απα¬ 
ντήσεων και όταν συνεδριάζουν άλλες Επιτροπές της 
Βουλής. 

5. Οι εκθέσεις περιέχουν ιδίως: 

α) Έρευνα της σχέσης των προτεινόμενων ρυθμίσεων 
με την ισχύουσα νομοθεσία. 

β) Προτάσεις για την εναρμόνιση των προτεινόμενων 
ρυθμίσεων προς το Σύνταγμα, το δίκαιο της Ευρωπαϊκής 
Ένωσης και τους κανόνεςτου Διεθνούς Δικαίου που ισχύ¬ 
ουν ως εσωτερικό δίκαιο. 

γ) Βιβλιογραφικό και νομολογιακό υλικό. 

δ) Πληροφορίες για ειδικότερα θέματα. 

6.0 Πρόεδροςτου Επιστημονικού Συμβουλίου ή μέλος 
του στο οποίο έχει αναθέσει τη θεώρηση έκθεσης επί νο¬ 
μοσχεδίου ή πρότασης νόμου μπορεί να καλεί τους συ¬ 
ντάκτες των εκθέσεων, τους προϊσταμένους των Τμημά¬ 
των Νομοτεχνικής Επεξεργασίας και τους προϊσταμέ¬ 
νους των Διευθύνσεων Επιστημονικών Μελετών για την 
παροχή διευκρινίσεων επί των εκθέσεων. Το αυτό ισχύει 
για τις έρευνες, μελέτες και εκθέσεις των λοιπών Τμημά¬ 
των των Διευθύνσεων Επιστημονικών Μελετών, όπως και 
για κάθε ζήτημα της αρμοδιότητας του Επιστημονικού 
Συμβουλίου. 

Άρθρο 5 

1. Η πλήρωση των θέσεων των Επιστημονικών Συνερ¬ 
γατών και των Ειδικών Επιστημονικών Συνεργατών των 
Διευθύνσεων Επιστημονικών Μελετών της Επιστημονι¬ 
κής Υπηρεσίας της Βουλής γίνεται σύμφωνα με τη διαδι¬ 
κασία των επόμενων εδαφίων αυτής της παραγράφου. 

Με προκήρυξη του Προέδρου της Βουλής, που δημοσι¬ 
εύεται σε δύο τουλάχιστον ημερήσιες εφημερίδες των 
Αθηνών, ορίζεται ο αριθμός των προς πλήρωση θέσεων, 
οι ειδικότητες ή το γνωστικό αντικείμενό τους, και τα απαι- 
τούμενα για την πρόσληψη προσόντα. 

Οι αιτήσεις των υποψηφίων υποβάλλονται εντός προ¬ 
θεσμίας είκοσι τουλάχιστον ημερών, που αρχίζει από την 
τελευταία δημοσίευση της προκήρυξης στον ημερήσιο 
τύπο. Η προθεσμία αυτή μπορεί να παρατείνεται με ανα¬ 
κοίνωση του Προέδρου της Βουλής, που δημοσιεύεται 
επίσης σε δύο τουλάχιστον ημερήσιες εφημερίδες των 
Αθηνών. 

Για τον έλεγχο και την αξιολόγηση των προσόντων των 
υποψηφίων συγκροτούνται, με απόφαση του Προέδρου 
της Βουλής, μία ή περισσότερες τριμελείς ή πενταμελείς 
επιτροπές, στις οποίες, αν είναι τριμελείς, μετέχουν: 

α) Ένας καθηγητής ΑΕΙ οποιοσδήποτε βαθμίδας, ή ομό¬ 
τιμος καθηγητής, αντίστοιχου ή συναφούς με την προς 
πλήρωση θέση γνωστικού αντικειμένου, β) Ένας εν ενερ- 
γεία ή διατελέσας ανώτατος δημόσιος λειτουργός ή 
υπάλληλος ή ανώτατο στέλεχος του δημόσιου τομέα 
όπως ορίσθηκε με τον ν. 1256/1982, γ) Ένας ειδικός επι¬ 
στήμονας ή ανώτατος ή ανώτερος υπάλληλος της Βου¬ 
λής και, αν οι επιτροπές είναι πενταμελείς, ανά ένα μέλος 
από τους ανωτέρω υπό στοιχεία α' και β'. 

Με την απόφαση συγκρότησης της επιτροπής ορίζο¬ 
νται ο πρόεδρός της και ο εισηγητής, από τα μέλη της, ο 
γραμματέας της, από τους υπαλλήλους της Βουλής, και 
μέχρι τρεις βοηθοί του εισηγητή, από τους Επιστημονι¬ 
κούς Συνεργάτες ή τους Ειδικούς Επιστημονικούς Συ¬ 
νεργάτες ή τους υπαλλήλους της Βουλής. Στην απόφαση 
αυτή ή σε άλλη απόφαση του Προέδρου της Βουλής μπο¬ 
ρεί να ορίζεται αμοιβή για τα μέλη αυτών των επιτροπών 
και τους γραμματείς τους ή και τους βοηθούς των ειση¬ 
γητών. 

Η επιτροπή αποκλείει όσους υποψηφίους δεν διαθέ¬ 
τουν τα απαιτούμενα τυπικά προσόντα, και προβαίνει 
στην αξιολόγηση των τίτλων σπουδών των λοιπών και 
ιδίως των προσόντωντους όπως αυτά ορίζονται κάθε φο¬ 
ρά από την προκήρυξη σύμφωνα με τις ανάγκες της υπη¬ 
ρεσίας, μετά από έλεγχο των στοιχείων των φακέλων των 
υποψηφίων, και με ρητή αναφορά στην προσωπικότητά 
τους και την ετοιμότητά τους, αντικειμενικούς εκτιμώμενη, 
προς εκπλήρωση των καθηκόντων τους ενόψει άλλων 
δραστηριοτήτων και υποχρεώσεών τους, κατόπιν συνέ¬ 
ντευξης στην οποία η επιτροπή προσκαλεί είτε όλους 
τους υποψηφίους είτε όσους κρίνει ότι ικανοποιούν πλη¬ 
ρέστερα τις απαιτήσεις των προς πλήρωση θέσεων . Με 
βάση τη συνολική αξιολόγηση των υποψηφίων, η επιτρο¬ 
πή εισηγείται στον Πρόεδρο της Βουλής αριθμό υποψη¬ 
φίων που διαθέτουν τα απαιτούμενα προσόντα μέχρι και 
του τριπλάσιου, εφόσον υπάρχουν, του αριθμού των 
προς πλήρωση θέσεων. 

Ο Πρόεδρος της Βουλής αποφασίζει, μετά από γνώμη 
του Επιστημονικού Συμβουλίου ή Τμήματός του, ποιοι θα 
προσληφθούν. 


Ο Πρόεδροςτης Βουλής μπορεί, πρινή μετά από τη δια¬ 
τύπωση της γνώμης του Επιστημονικού Συμβουλίου, να 
ζητήσει από την επιτροπή, για λόγους νομιμότητας, να 
επανεξετάσει και προβεί σε αναδιατύπωση της εισήγη¬ 
σής της. 

Σε κάθε περίπτωση, με απόφαση του Προέδρου της 
Βουλής, μπορεί, μετά από γνώμη του Επιστημονικού Συμ¬ 
βουλίου ή Τμήματός του, να ματαιωθεί, εν όλω ή εν μέρει, 
η διαδικασία για νόμιμο λόγο, ιδίως μη επαρκούς ανταπό¬ 
κρισης των ουσιαστικών προσόντων των υποψηφίων στις 
ιδιαίτερες απαιτήσεις των προκηρυχθεισών θέσεων ή μη 
προσέλευσης ικανού αριθμού υποψηφίων ή μη ικανοποι¬ 
ητικής εν γένει για το συμφέρον της υπηρεσίας εξέλιξης 
της όλης διαδικασίας, και να προκηρυχθούν εκ νέου όλες 
οι θέσεις ή ορισμένες από αυτές. 

2. α) Ως προϊστάμενοι των Διευθύνσεων Επιστημονικών 
Μελετών και των Τμημάτων τους τοποθετούνται Επιστη¬ 
μονικοί Συνεργάτες, μετά από εισήγηση του Επιστημονι¬ 
κού Συμβουλίου, με απόφαση του Προέδρου της Βουλής, 
για τριετή θητεία που μπορεί να ανανεώνεται με την ίδια 
διαδικασία. Με απόφαση του Προέδρου της Βουλής, 
μπορεί να διακοπεί η θητεία προϊσταμένου, και να γίνει 
αντικατάστασή του, μετά από γνώμη του Επιστημονικού 
Συμβουλίου. 

β) Η κατανομή και ανακατανομή των Επιστημονικών Συ¬ 
νεργατών και των Ειδικών Επιστημονικών Συνεργατών 
στις Διευθύνσεις και τα Τμήματα των Διευθύνσεων Επι¬ 
στημονικών Μελετών, όπως και η μεταβολή της αριθμητι¬ 
κής σύνθεσης των Τμημάτων γίνεται με απόφαση του 
Προέδρου της Βουλής, μετά από εισήγηση του Επιστη¬ 
μονικού Συμβουλίου. Οι υπηρετούντες κατά τη δημοσίευ¬ 
ση του Κανονισμού της Βουλής Επιστημονικοί Συνεργά¬ 
τες καταλαμβάνουν αυτοδικαίως θέσεις Επιστημονικών 
Συνεργατών, με απόφαση του Προέδρου της Βουλής. Οι 
υπηρετούντες κατά τη δημοσίευση του Κανονισμού της 
Βουλής προϊστάμενοι Διεύθυνσης και Τμημάτων κατα¬ 
λαμβάνουν αυτοδικαίως, με όμοια απόφαση, αντίστοιχες 
θέσεις επί θητεία, εφαρμοζομένου και στην περίπτωση 
αυτή του δεύτερου εδαφίου του στοιχείου α' αυτής της 
παραγράφου. Το Επιστημονικό Συμβούλιο εισηγείται είτε 
εν Ολομέλεια είτε κατά Τμήματα. 

3. Δύο θέσεις Επιστημονικών Συνεργατών καταλαμβά¬ 
νονται από τους προϊσταμένους των Διευθύνσεων Επι¬ 
στημονικών Μελετών. Σε κάθε Τμήμα Νομοτεχνικής Επε¬ 
ξεργασίας νομοσχεδίων και προτάσεων νόμων υπηρε¬ 
τούν οκτώ Επιστημονικοί Συνεργάτες, των προϊσταμένων 
των Τμημάτων συμπεριλαμβανομένων, και έξι Ειδικοί Επι¬ 
στημονικοί Συνεργάτες. Στο Τμήμα Κοινοβουλευτικών 
Ερευνών και Μελετών υπηρετούν επτά Επιστημονικοί Συ¬ 
νεργάτες, του προϊσταμένου του Τμήματος συμπεριλαμ¬ 
βανομένου, και πέντε Ειδικοί Επιστημονικοί Συνεργάτες. 
Σε καθένα από τα Τμήματα Ευρωπαϊκών Μελετών, Διε¬ 
θνών και Αμυντικών Μελετών, και Μελετών Οικονομίας, 
Περιβάλλοντος και Τεχνολογίας υπηρετούν επτά Επιστη¬ 
μονικοί Συνεργάτες, των προϊσταμένων των Τμημάτων 
συμπεριλαμβανομένων, και τέσσερις Ειδικοί Επιστημονι¬ 
κοί Συνεργάτες. Στο Τμήμα Τεκμηρίωσης υπηρετούν δύο 
Επιστημονικοί Συνεργάτες, του προϊσταμένου του Τμή¬ 
ματος συμπεριλαμβανομένου, και τρεις Ειδικοί Επιστη¬ 
μονικοί Συνεργάτες. 

4. Με απόφαση του Προέδρου της Βουλής διορίζονται, 
κατά τους όρους των παρ. 2 και 3 του άρθρου 161 του Κα¬ 
νονισμού της Βουλής (Μέρος Κοινοβουλευτικό) και κατά 

τις ανάγκες της υπηρεσίας, μέχρι δώδεκα (12) Επιστημο¬ 
νικοί Συνεργάτες και Ειδικοί Επιστημονικοί Συνεργάτες 
του Επιστημονικού Συμβουλίου. 

5. Ειδικοί Επιστημονικοί Συνεργάτες που αποκτούν δι¬ 
δακτορικό δίπλωμα μπορούν να ενταχθούν στην κατηγο¬ 
ρία των Επιστημονικών Συνεργατών μετά από αίτησή 
τους και απόφαση του Προέδρου της Βουλής, μετά από 
γνώμη Επιτροπής που ορίζει ο ίδιος. Στην περίπτωση αυ¬ 
τή, με την απόφαση ένταξης αυξομειώνεται ο αριθμός 
των προβλεπόμενων θέσεων των Επιστημονικών Συνερ¬ 
γατών και Ειδικών Επιστημονικών Συνεργατών αντιστοί- 
χως. Με την ίδια απόφαση μπορεί να ανακαθορίζονται οι 
όροι εργασίας και αμοιβής. 

6. Με απόφαση του Προέδρου της Βουλής μπορούν, με 
αίτησή τους, να τοποθετούνται στις Διευθύνσεις Επιστη¬ 
μονικών Μελετών της Επιστημονικής Υπηρεσίας της Βου¬ 
λής υπάλληλοι της Βουλής που υπηρετούν σε άλλες Δι¬ 
ευθύνσεις, ανάλογα με τα προσόντα τους καιτις ανάγκες 
της υπηρεσίας. 

7. Με αποφάσεις του Προέδρου της Βουλής μπορούν 
να ανατίθενται και άλλες αρμοδιότητες στο Επιστημονικό 
Συμβούλιο, τον Πρόεδρό του καιτις Διευθύνσεις της Επι¬ 
στημονικής Υπηρεσίας της Βουλής. 

Άρθρο 6 

1. Ο παρών ειδικός εσωτερικός Κανονισμός της Επι¬ 
στημονικής Υπηρεσίας της Βουλής μπορεί να τροποποι¬ 
είται και να συμπληρώνεται με αποφάσεις του Προέδρου 
της Βουλής που δημοσιεύονται στην Εφημερίδα της Κυ- 
βερνήσεως. 

2. Με τον παρόντα ειδικό εσωτερικό Κανονισμό της Επι¬ 
στημονικής Υπηρεσίας της Βουλής τροποποιούνται και 
συμπληρώνονται διατάξεις των άρθρων 160-163 του Κα¬ 
νονισμού της Βουλής (Μέρος Κοινοβουλευτικό). 

Άρθρο 7 

1. Οι διατάξεις του παρόντος Κανονισμού ισχύουν από 
τη δημοσίευσή του στην Εφημερίδα της Κυβερνήσεως. 

2.0 Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 8 Ιουνίου 2005 
Η ΠΡΟΕΔΡΟΣ ΤΗΣ ΒΟΥΛΗΣ 

ΑΝΝΑ ΜΠΕΝΑΚΗ-ΨΑΡΟΥΔΑ 

-♦- 

Αριθ. 2/30283/0023Α (2) 

Τροποποίηση απόφασης Συγκρότησης της Επιτροπή 
Εποπτείας και Ελέγχου Βασικών Διαπραγματευτών 
Αγοράς. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

Ο ΔΙΟΙΚΗΤΗΣ 

ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Έχοντας υπόψη: 

1. Τις διατάξεις του άρθρου 26, παράγρ. 4 του ν. 
2515/1997/ΦΕΚ 154/Α725.7.1997 «Περί Βασικών Δια¬ 
πραγματευτών Αγοράς», όπως τροποποιήθηκε από το 
άρθρο 31 του ν. 2733/1999/ΦΕΚ 155/Α730.7.9199. 

2. Τις διατάξεις του ν. 2628/ΦΕΚ 151/Α76.7.1998 «Σύ¬ 
σταση Νομικού Προσώπου Δημοσίου Δικαίου με την επω¬ 
νυμία Οργανισμός Διαχείρισης Δημοσίου Χρέους (ΟΔ- 
ΔΗΧ) και άλλες διατάξεις». 


3. Την υπ’ αριθμ. 161/21.3.2000 Πράξη Διοικητή της 
Τράπεζας της Ελλάδος «Έγκριση του Κανονισμού Λει¬ 
τουργίας της Ηλεκτρονικής Δευτερογενούς Αγοράς Τίτ¬ 
λων (ΗΔΑΤ) και του Κανονισμού Λειτουργίας της Ηλε¬ 
κτρονικής Αγοράς Συμφωνιών Επαναγοράς», όπως τρο¬ 
ποποιήθηκε από τις όμοιες υπ’αριθμ. 74/13.2.2001 και60/ 
20.1.2004. 

4. Την υπ’ αριθμ. 2/80010/0023Α/21.11.2000 κοινή από¬ 
φαση του Υπουργού Οικονομικών και του Διοικητή της 
Τράπεζας της Ελλάδος «Κανονισμός Λειτουργίας των Βα¬ 
σικών Διαπραγματευτών Αγοράς», όπως τροποποιήθηκε 
από τις όμοιες 2/75304/0023Α/20.12.2001,2/75515/0023Α/ 
20.12.2002, 2/73093/0023Α 13 1.12.2003, κοίτην υπ’ αριθμ 
2/72511/0023Α/2004. 

5. Την υπ’ αριθμ. 2023976/2848/0023/1998 κοινή από¬ 
φαση του Υπουργού Οικονομικών και του Διοικητή της 
Τράπεζας της Ελλάδος «Συγκρότηση Επιτροπής Επο¬ 
πτείας και Ελέγχου για την πρώτη εφαρμογή του θεσμού 
των Βασικών Διαπραγματευτών Αγοράς», όπως τροπο¬ 
ποιήθηκε μεταγενέστερα με τις όμοιες 2/70200/0023/ 
6.10.1999, 2/63981/0023/14.4.2000, 2/65793/0023Α/ 
12.11.2001 και 2/76255/0023Α/31.12.2002. 

6. Την υπ’ αριθμ. 14650/ΔΙΟΕ 85/17.3.2004 (ΦΕΚ519/Β/ 
17.3.2004) απόφαση του Πρωθυπουργού και του Υπουρ¬ 
γού Οικονομίας και Οικονομικών «Καθορισμός αρμοδιο¬ 
τήτων των Υφυπουργών Οικονομίας & Οικονομικών». 

7. Το υπ’ αριθμ. 4/20.1.2005 έγγραφο της Τράπεζας της 
Ελλάδος. 

8. Το υπ’ αριθμ. 1863/9.12.2004 έγγραφο της Ένωσης 
Ελληνικών Τραπεζών. 

9. Την υπ’ αριθμ. 2/9450/0023Α/18.2.2005 κοινή απόφα¬ 
ση του Υπουργού Οικονομίας και Οικονομικών και του Δι¬ 
οικητή της Τράπεζας της Ελλάδος για τη «Συγκρότηση 
της Επιτροπή Εποπτείας και Ελέγχου Βασικών Διαπραγ¬ 
ματευτών Αγοράς». 

10. Το γεγονός ότι από τις διατάξεις της απόφασης αυ¬ 
τής δεν προκύπτει δαπάνη εις βάρος του κρατικού προϋ¬ 
πολογισμού, αποφασίζουμε: 

Τροποποιούμε την υπ’ αριθμ. 2/9450/0023Α/18.2.2005 
κοινή απόφαση του Υπουργού Οικονομίας και Οικονομι¬ 
κών και του Διοικητή της Τ ράπεζας της Ελλάδος για τη 
«Συγκρότηση της Επιτροπή Εποπτείας & Ελέγχου Βασι¬ 
κών Διαπραγματευτών Αγοράς» και ορίζουμε ως μέλος 
της Επιτροπής Εποπτείας και Ελέγχου του θεσμού των 
Βασικών Διαπραγματευτών Αγοράς, τον Ελευθέριο Φού- 
κα, Γενικό Διευθυντή Θησαυροφυλακίου και Προϋπολο¬ 
γισμού του Υπουργείου Οικονομίας και Οικονομικών σε 
αντικατάσταση της Μαρίας Παπαδονικολάκη. 

Κατά τα λοιπά εξακολουθεί να ισχύει η υπ’ αριθμ. 
2/9450/0023Α/18.2.2005 κοινή απόφαση του Υπουργού 
Οικονομίας και Οικονομικών και του Διοικητή της Τράπε¬ 
ζας της Ελλάδος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 2005 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΠΕΤΡΟΣ ΔΟΥΚΑΣ 

Ο Διοικητής 

της Τράπεζας της Ελλάδος 
ΝΙΚΟΛΑΟΣ ΓΚΑΡΓΚΑΝΑΣ 

Αριθ. 5118.12/25/2005 (3) 

Αυτοδίκαιη λύση σύμβασης εργασίας Διευθύνοντος Συμ¬ 
βούλου του Οργανισμού Λιμένος Ηγουμενίτσας Α.Ε. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 11 του εικοστού δεύτερου άρ¬ 
θρου του ν. 2932/2001 «Ελεύθερη παροχή υπηρεσιών στις 
θαλάσσιες ενδομεταφορές - Σύσταση Γενικής Γραμματείας 
Λιμένων και Λιμενικής Πολιτικής - Μετατροπή Λιμενικών Τα¬ 
μείων σε Ανώνυμες Εταιρείες και άλλες διατάξεις» (145 Α'). 

2. Τις διατάξεις των άρθρων 10 και 11 του ν. 3260/2004 
«Ρυθμίσεις του συστήματος προσλήψεων και θεμάτων 
Δημόσιας Διοίκησης» (151 Α'). 

3. Την υπ’ αριθμ. 5118.12/11/2001/9.10.2001 απόφαση 
ΥΕΝ, που αφορά στην πρόσληψη Διευθύνοντος Συμβού¬ 
λου στην Ανώνυμη Εταιρία «Οργανισμός Λιμένος Ηγου¬ 
μενίτσας Α.Ε. (Ο.Λ.ΗΓ. Α.Ε.)» (ΦΕΚ 1305 Β79.10.2001). 

4. Την από 19.10.2001 σύμβαση του ΖΩΤΟΥ Παύλου. 

5. Την υπ’ αριθμ. 5118.12/22/2005/23.5.2005 απόφαση 
Υπουργού Εμπορικής Ναυτιλίαςπου αφορά στην πρόσληψη 
Διευθύνοντος Συμβούλου της Ανώνυμης Εταιρίας «Οργανι¬ 
σμός Λιμένος Ηγουμενίτσας Α.Ε. (Ο. Λ. ΗΓ.Α.Ε.)»ηοποίαδη- 
μοσιεύθηκε στο ΦΕΚ716 Β'την 27.5.2005, διαπιστώνουμε: 

Την αυτοδίκαιη λύση από την 27.5.2005 της υπό στοιχείο 
(4) του προοιμίου σύμβασης του ΖΩΤΟΥ Παύλου από τη θέ¬ 
ση του Διευθύνοντος Συμβούλου της Ανώνυμης Εταιρίας 
«Οργανισμός Λιμένος Ηγουμενίτσας Α.Ε. (Ο. Λ. ΗΓ. Α.Ε.)». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 6 Ιουνίου 2005 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθ. 2787 (4) 

Έγκριση κανονισμού και άδεια σύστασης του αμοιβαί¬ 
ου κεφαλαίου «ΜΑΒΕΙΝ ΝΕ\Λ/ ΜΙΙΙΕΝΝίυΜ ΜΕΤΟ¬ 
ΧΙΚΟ ΕΣΩΤΕΡΙΚΟΥ» που θα διαχειρίζεται η εταιρεία 
ΜΑΒΕΙΝ ΑΕΔΑΚ. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 1/567 της Εκτελεστικής Επιτροπής) 

Αφού έλαβε υπόψη: 

1. Τις διατάξεις των άρθρων 8, 12 και 13 του ν. 3283/2004 


«Ανώνυμες εταιρείες διαχείρισης αμοιβαίων κεφαλαίων, 
οργανισμοί συλλογικών επενδύσεων σε κινητές αξίες, αμοι¬ 
βαία κεφάλαια και άλλες διατάξεις» (ΦΕΚ Α/210/2.11.2004). 

2. Την υπ’ αριθμ. 1/71/2.4.1996 απόφαση του Διοικητι¬ 
κού Συμβουλίου της Επιτροπής Κεφαλαιαγοράς, με την 
οποία εξουσιοδοτεί την Εκτελεστική Επιτροπή για τη λή¬ 
ψη αποφάσεων, σύμφωνα με την παράγραφο 2 του άρ¬ 
θρου 78 του ν. 1969/1991, όπως ισχύει (ΦΕΚ Α/167/ 
30.10.1991). 

3. Την υπ’ αριθμ. 11/336/21.4.2005 απόφαση του Διοι¬ 
κητικού Συμβουλίου της Επιτροπής Κεφαλαιαγοράς σχε¬ 
τικά με τη μετατροπή της εταιρείας ΝΕ\Λ/ ΜΙΕΙΕΝΝΙΨΜ 
ΑΕΕΧ σε αμοιβαίο κεφάλαιο του ν. 3283/2004. 

4. Την υπ’ αριθμ. Κ2-5481/7.6.2005 απόφαση του Υφυ¬ 
πουργού Ανάπτυξης σχετικά με τη μετατροπή της εται¬ 
ρείας ΝΕ\Λ/ ΜΙΙ_Ι_ΕΝΝΐυΜ ΑΕΕΧ σε αμοιβαίο κεφάλαιο του 
ν. 3283/2004 και τη διαγραφή της από το Μητρώο Ανωνύ¬ 
μων Εταιρειών. 

5. Τις από 7.6.2005, 13.5.2005 και 9.5.2005 επιστολές 
της εταιρείας ΝΕ\Λ/ ΜΙΙΙΈΝΐυΜ ΑΕΕΧ και τα πρακτικά της 
από 1.4.2005 συνεδρίασης του διοικητικού συμβουλίου 
της, καθώς και τον υποβληθέντα κανονισμό του υπό σύ¬ 
σταση αμοιβαίου κεφαλαίου «ΜΑΒΕΙΝ ΝΕ\Λ/ ΜΙΕΕΕΝΝΙ- 
ΨΜ ΜΕΤΟΧΙΚΟ ΕΣΩΤΕΡΙΚΟΥ». 

6. Τις από 7.6.2005, 13.5.2005 και 31.3.2005 επιστολές 
της διαχειρίστριας εταιρείας ΜΑΒΕΙΝ ΑΕΔΑΚ και την από 
13.5.2005 επιστολή του θεματοφύλακα ΜΑΒΕΙΝ ΒΑΝΚ 
ΑΤΕ. 

7. Την από 7 Ιουνίου 2005 εισήγηση της Διεύθυνσης Χο¬ 
ρήγησης Αδειών και Εποπτείας Φορέων της Κεφαλαιαγο¬ 
ράς, αποφασίζει ομόφωνα: 

Εγκρίνει τον κανονισμό του αμοιβαίου κεφαλαίου 
«ΜΑΒΕΙΝ ΝΕ\Α/ ΜΙΙΈΕΝΝΙΨ ΜΕΤΟΧΙΚΟ ΕΣΩΤΕΡΙΚΟΥ» 
και παρέχει άδεια για τη σύστασή του. Το εν λόγω αμοι¬ 
βαίο κεφάλαιο θα διαχειρίζεται η εταιρεία ΜΑΒΕΙΝ ΑΕ¬ 
ΔΑΚ θεματοφύλακας θα είναι η ΜΑΒΕΙΝ ΒΑΝΚ ΑΤΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 2005 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.θΐ. 9 γ - θ-ιτΐ3ίΙ: \Λ/β6ιτΐ35ίθΓ @ θί.9 Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ευΐΌ, προσαυξανόμενη κατά 0,20 θυτο για κάθε επιπλέον οκτασέλιδοή μέρος αυτού. 

• Γιατα φωτοαντίγραφα ΦΕΚ σε 0,15 θυτο ανά σελίδα. 

Σε μορφή ΟΘ: 


Τεύχος 

Περίοδος 

ΕΘΠΟ 

Τεύχος 

Περίοδος 

ΕΘΠΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοτη και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοππ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 βυΐΌ ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίεχ : 210 - 4071010 ϊηίειτιεί 

ΙτίΙρ://νι™νν.ε1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθΙΎΙθΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


' Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























